घरेलू उपचारों का इस्तेमाल करें डॉक्टर की मदद लें
बंद साइनस को खोलने का सबसे बेहतर उपाय है- स्टीम या भाप लेना | पर्याप्त स्टीम बनाने के लिए बाथरूम में जाएँ और शावर में गर्म अपनी ऑन करें, स्टीम को बाथरूम के अंदर रखने के लिए दरवाजे बंद कर दें | अब बाथरूम में गर्म पानी तीन से पांच मिनट तक बहने दें | स्टीम की वजह से नाक से निकलने वाले स्त्राव ढीले या पतले हो जायेंगे तब इन्हें नाक से निकल दें | आप बाउल के ऊपर अपने सिर को टॉवल से ढंककर भी स्टीम ले सकते हैं | इसमें लगभग 10 मिनट तक या नेजल कंजेशन कम होने तक सांस लें |  इस विधि के दौरान अगर आपको चक्कर आयें तो ताज़ा हवा में जाएँ, बैठें और आराम से सांस लें | यह स्थिति ठीक हो जाएगी | यह कोई परेशानी की बात नहीं है और कुछ ही देर में ठीक भी हो जाएगी | आप अपनी बाथरूम में लैवेंडर, यूकेलिप्ट्स और पेपरमिंट जैसे एसेंशियल ऑयल्स का इस्तेमाल कर सकते हैं | इनमे नेचुरल डीकंजेशटेंट्स (कफ निस्सारक) गुण पाए जाते हैं जो काफी असरदार साबित होते हैं | यूकेलिप्टस ऑइल में डीकंजेस्टेंट, एंटीमाइक्रोबियल और एंटी-इंफ्लेमेटरी गुण पाए जाते हैं जो साइनस की सफाई करने में मदद करते हैं और साथ ही साइनस के इन्फेक्शन को भी रोकते हैं | इसके इस्तेमाल के लिए, ऑइल की 5 से 10 बूँद पानी से भरे टब या एक बाउल में डालें | एसेंशियल ऑइल बच्चों की पहुँच से दूर रखें | इनके कारण गम्भीर समस्याएं खड़ी हो सकती हैं और अगर इन्हें गलत तरीके से इस्तेमाल किया जाए या खा लिया जाए तो मौत भी हो सकती है | कई बार साइनस काफी ड्राई हो जाते हैं जिससे साइनस कंजेशन हो सकता है | ह्युमिडीफायर स्टीम की तरह ही मदद कर सकते हैं | जब आप घर में हों या सो रहे हों तब इन्हें ऑन करें जिससे आपकी नाक में नमी का लेवल बढ़ सके और नासा स्त्रावों को बाहर निकालने में मदद मिल सके | आप नाक के कंजेशन में राहत पाने के लिए यूकेलिप्टस या पेपरमिंट जैसे किसी एसेंशियल ऑइल की पांच ड्रॉप्स ह्युमिडीफायर के पानी में मिला सकते हैं | यूकेलिप्टस ऑइल में एंटीमाइक्रोबियल, डीकंजेशटेंट और एंटी-इंफ्लेमेटरी गुण पाए जाते हैं जो इस समस्या को दूर करने में मदद कर सकते हैं | हीट भी नाक के कंजेशन और साइनस ड्रेन करने में मदद कर सकती है | एक गीला कपडा लें और इसे दो से तीन मिनट तक माइक्रोवेव में गर्म करें | तापमान गर्म तो होना चाहिए लेकिन सहन करने योग्य ही | इस कपडे को अपनी नाक के चारों ओर रखें और हीट ख़त्म होने तक रखा रहने दें | जरूरत होने पर फिर से रिपीट करें | इससे स्त्राव ढीले हो जायेंगे और नाक साफ़ करने पर आसानी से निकल जायेंगे | कपडे को गर्म करके माइक्रोवेव से निकालते समय सावधानी रखें जिससे जल न पायें | सभी माइक्रोवेव अलग-अलग तरह के होते हैं और हो सकता है कि आपका माइक्रोवेव कपडे को बहुत ज्यादा गर्म कर दे | सेलाइन स्प्रे नाक के कंजेशन को पतला करने में असरदार साबित होता है | खुद सेलाइन वॉटर बनाने के लिए एक बाउल में 8 oz (236.5 मिलीलीटर) गर्म पानी में आधी छोटी चम्मच नमक मिलाएं | इसके इस्तेमाल के लिए स्टोर से एक बल्ब सक्शन डिवाइस खरीदें | बल्ब सक्शन डिवाइस के लम्बे सिरे को बाउल के सलूशन में रखें और इसमें से पानी निकालने के लिए दबाएँ, अब बल्ब को आगे जाने दें जिससे बल्ब भर जाये | इसके बाद, इसके छोटे सिरे को नाक में रखें और प्रत्येक नासाछिद्र में दो बार स्प्रे करें जिससे नासा स्त्रावों में लिक्विड मिक्स हो जाये और उसे आसानी से साफ़ किया जा सके | आप फार्मेसी से भी सेलाइन (नॉन-मेडिकेटिड) नेजल स्प्रे और ड्रॉप्स खरीद सकते हैं | आप हर कुछ घंटों में नेजल स्प्रे का इस्तेमाल कर सकते हैं क्योंकि इसमें कोई दवा नहीं होती इसलिए चिंता की कोई बात नहीं है | नेजल सेलाइन ड्रॉप्स काफी सुरक्षित होते हैं और बच्चों के लिए भी असरदार होते हैं | नेति पॉट एक छोटे आकार का टी पॉट (tea pot) होता है जिससे गर्म पानी को एक नासाछिद्र में भरकर दूसरे से निकालकर साइनस के मार्ग को साफ किया जाता है | इसके इस्तेमाल के लिए, पॉट में लगभग 120 डिग्री तक गर्म पानी जाता भरा है | सिर को बायीं ओर झुकाकर और थोडा पीछे करके पॉट की टोंटी को दाहिने नासाछिद्र में रखा जाता है | पॉट को ऊपर करें और पानी को दाहिने नासाछिद्र में भरने दें | इससे बायां नासाछिद्र ड्रेन हो जायेगा | ध्यान रहे कि पानी साफ़ और विसंक्रमित (sterile) हो | अगर आपको अपने पानी की सप्लाई के बारे में सही जानकारी न हो तो पानी को गर्म करने से पहले अच्छी तरह से उबालकर सभी अशुद्धियों को हटा लें | साइनस की समस्या से निजात दिलाने के लिए कुछ फूड्स और ड्रिंक्स होते हैं | गर्मागर्म चाय पियें जो स्टीम के समान ही असरदार होती है | चाय की गर्माहट साइनस के मार्ग को गर्म करने में मदद करेगी जिससे वे आसानी से ड्रेन हो जायेंगे | जो भी चाय आप पीना चाहते हैं, पी सकते हैं लेकिन पेपरमिंट और लैवेंडर चाय से साइनस कंजेशन को दूर करने के ख़ास फायदे मिल सकते हैं |  खाने के तरीके बदलें: गर्म खाना, गर्मागर्म खिचड़ी, या कोई भी गर्म फूड्स ही लें जो स्वाद में तीखा हो | आपके सिस्टम को मिलने वाली अतिरिक्त हीट से साइनस खोलने और स्त्रावों को निकालने में मदद करेगी | गर्मागर्म सूप या ब्रोथ या सोरबा (broth) भी साइनस के कंजेशन को पतला करने में मदद करता है | हालाँकि साइनस कंजेशन होने पर एक्सरसाइज कने का मन नहीं करता लेकिन शारीरिक श्रम से साइनस में फंसे म्यूकस के फ्लो को बढाने में मदद मिल सकती है जिससे नाक का कंजेशन साफ़ हो सकता है | कुछ एरोबिक एक्सरसाइज 15 से 20 मिनट तक करने से लाभ मिल सकता है | अगर आपको परागकणों (pollen) या अन्य किसी बाहरी चीज़ से एलर्जी है तो उत्तेजक एलर्जन्स के सम्पर्क में आने से बचने के लिए जिम के अंदर या घर पर एक्सरसाइज करें | कई बार, आपके हाथों से भी साइनस ड्रेन किये जा सकते हैं | अपनी तर्जनी (इंडेक्स) अंगुली और माध्यम (मिडिल) अंगुली को सिर पर, नाक के सेतु (nose bridge) पर, आँखों के आस-पास और आँखों के नीचे धीरे-धीरे दबाव डालते हुए सर्कुलर मोशन में घुमाएँ | साइनस के मार्ग खोलने के लिए अपने माथे पर रोजमेरी जैसे किसी ऑइल का इस्तेमाल करें | इस प्रकार हाथों से की गयी मसाज से न केवल स्त्राव पतले हो जाते हैं बल्कि हाथों के एक्शन से वो एरिया गर्म भी हो जाता है | ऐसी कई दवाएं आती हैं जो साइनस से होने वाले नाक के कंजेशन में आराम देने के लिए आमतौर पर बाज़ार में मिल जाती हैं और डॉक्टर के द्वारा लिखी भी जाती हैं | फ्लोनेस (flonase) और नासाकोर्ट (nasacort) ऐसे नेजल स्टेरॉयड स्प्रे हैं जो आमतौर पर बाज़ार में मिल जाते हैं | इन्हें दिन में एक या दो बार, प्रत्येक नासाछिद्र में एक-एक बार स्प्रे करना होता है  | अगर आपको एलर्जी रहती हैं तो ये स्प्रे काफी असरदार साबित होते हैं | आप जायरटेक (zyrtec) भी आजमा सकते हैं जो नींद न लाने वाला एक एंटीहिस्टामिन है और साइनस कंजेशन कम कर सकता है | इसे दिन में एक बार 10 मिलीग्राम तक लिया जा सकता है | क्लारिटिन (claritin) भी एक अन्य नींद न लाने वाली एंटीहिस्टामिन दवा है जो साइनस कंजेशन दूर करने में मदद करती है | सूडोएफेड्रिन (pseudoephedrine) वाले मुख्सेव्य (oral) डीकंजेसटेंट्स (decongestants) भी काफी असरदार साबित होते हैं |  अगर बाज़ार में मिलने वाली दवाओं से कोई लाभ न हो तो डॉक्टर से इन दवाओं के थोड़े स्ट्रोंग वर्शन देने के लिए कहें और केवल ऐसे डीकंजेसटेंट्स ही लिखवायें जो आपके केस में बेहतर साबित हों |  साइनस कंजेशन के कारण होने वाले दर्द के लिए बाज़ार में मिलने वाली दर्दनिवारक दवाएं जैसे एसीटामिनोफेन (acetaminophen) और इबुप्रोफेन (ibuprofen) भी मदद कर देती हैं |  नेजल डीकंजेशटेंट्स (nasal decongestants) जैसे अफ्रिन (afrin) तुरंत साइनस कंजेशन कम कर सकती है लेकिन इसे केवल तीन दिन तक ही इस्तेमाल करना चाहिए | अगर आप इससे ज्यादा समय तक इस्तेमाल करेंगे तो सारे लक्षण पलट कर फिर से हो सकते हैं |  गर्भवती महिलाएं और हार्ट डिजीज, डायबिटीज, हाई ब्लड प्रेशर या थाइरोइड डिजीज जैसी बीमारियों वाले लोगों को डॉक्टर की सलाह के बिना ये दवाएं नहीं लेनी चाहिए | और बच्चों को देने से पहले अपने बच्चे के डॉक्टर से सलाह ले लेनी चाहिए | अगर आपको सीवियर क्रोनिक (लम्बे समय तक रहने वाली) एलर्जी हो जिसके कारण साइनस की परेशानी रहती हो तो साइनस कंजेशन दूर करने के लिए इम्यूनोथेरेपी आजमायें | इम्यूनोथेरेपी एक ऐसी प्रोसेस है जिसमे आपको जिस भी चीज़ से एलर्जी होती है जैसे परागकण (pollen), फफूंदी (mold) या पशुओं की रुसी (pet dender), उसी चीज़ को इंजेक्शन के द्वारा या जीभ के नीचे रखकर ओरली दिया जाता है | पहली स्टेप में एलर्जिस्ट (एलर्जी विशेषज्ञ) टेस्ट करते हैं कि आप किस चीज़ से एलर्जिक हैं | जब डॉक्टर ये पता लगा लेते हैं कि आपको किस चीज़ से एलर्जी है तब वे आपको वही एलर्न्स इंजेक्शन के द्वारा या जीभ के नीचे देना शुरू कर देंगे | डॉक्टर आपको वही एलर्जन्स इस आईडिया के साथ देते हैं कि शरीर उन एलर्जन्स को अपनाना सीख लेगा, उन्हें अपना शत्रु नहीं समझेगा और साइनस कंजेशन और नाक बहने जैसे इम्यून रिस्पोंस समाप्त हो जायेंगे |  ये इंजेक्शन या ट्रीटमेंट शुरूआती चार से छह महीने तक सप्ताह में एक बार लेने होंगे | इसके बाद, आपको मेंटेनेंस लेवल पर रखा जायेगा और हर दो से चार सप्ताह में ट्रीटमेंट लेने की जरूरत होगी | धीरे-धीरे ट्रीटमेंट की समय अवधि तब तक बढती जाएगी जब तक कि आपको महीने में केवल एक बार ट्रीटमेंट लेने की जरूरत न रह जाए | एक वर्ष के बाद, अगर आपको थेरेपी से लाभ होगा और या तो आपमें कोई लक्षण न बचें या फिर काफी सुधार हो चुका होगा और ट्रीटमेंट भी तीन से पांच साल तक चल चुका होगा तो आप एलर्जन से पूरी तरह से इम्यून हो चुके होंगे | अगर आपको इससे कोई लाभ न हो तो इम्यूनोथेरेपी को बंद कर दिया जायेगा | इस ट्रीटमेंट में काफी समय लगता है और यह महंगा भी हो सकता है लेकिन फिर भी कई लोग इस थेरेपी का सहारा लेते हैं क्योंकि इससे उन्हें साइनस कंजेशन से निजात मिल जाती है और एक बेहतर जीवन मिल जाता है | ऐसी भी कुछ कंडीशन हो सकती हैं, जब डॉक्टर को दिखाना जरुरी हो जाता है | अगर आपको दो या दो से ज्यादा सप्ताह तक जुकाम के लक्षण बने रहे तो आपको बैक्टीरियल इन्फेक्शन जैसी बड़ी समस्या को चेक कराने के लिए डॉक्टर को दिखाना चाहिए | अगर एक सप्ताह तक आमतौर पर होने वाली एलर्जी से निकलने वाले स्त्राव (secretions) और उनके लक्षणों में कोई बदलाव होता दिखाई दे तो इस कंडीशन को और बदतर होने से रोकने के लिए डॉक्टर को दिखाना चाहिए |  कई बार, साइनस कंजेशन आगे चलकर बैक्टीरियल साइनस कंजेशन में बदल जाता है और उस समय डॉक्टर एंटीबायोटिक दे सकते हैं | साइनस सर्जरी की जरूरत केवल लम्बे समय तक बने रहने वाले साइनस कंजेशन या इन्फेक्शन में ही होती है | अगर साइनस से खून आने लगे या साइनस कंजेशन से सिरदर्द हो जो सीवियर हो सकता है या तेज बुखार, भ्रम, गर्दन में जकड़न या कमजोरी हो या फिर घरेलू उपचारों के बाद कोई लक्षण बढ़ जाए तो तुरंत डॉक्टर को दिखाएँ |  साइनस के कंजेशन के कारण अस्थमा या अन्य फेफड़ों से सम्बंधित समस्याओं से पीड़ित लोगों में लक्षण बढ़ सकते हैं | अगर आपको साइनस कंजेशन के साथ ही खांसी, छींक, छाती में दर्द या सांस लेने में परेशानी हो तो तुरंत डॉक्टर को दिखाएँ |
भाप में सांस लें: एक ह्युमिडीफायर (humidifier) खरीदें: गर्म सेंक का इस्तेमाल करें: नमक के पानी (सेलाइन) का स्प्रे बनायें: नेति पॉट का इस्तेमाल करें: गर्म चीज़ें खाएं या पियें: एक्सरसाइज करें: हाथों से मसाज करें: मेडिकेशन लें: डॉक्टर से इम्यूनोथेरेपी के बारे में जानें: डॉक्टर को दिखाएँ:
https://www.wikihow.com/Drain-Sinuses https://www.wikihow.com/Drain-Sinuses
Using Home Remedies Seeking Medical Help